***** ΟΔΗΓΙΑ ΤΗΣ ΕΠΙΤΡΟΠΗΣ της 24ης Ιουλίου 1990 για την τροποποίηση του παραρτήματος της οδηγίας 82/471/ΕΟΚ του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων (90/439/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 82/471/ΕΟΚ του Συμβουλίου της 30ής Ιουνίου 1982 σχετικά με ορισμένα προϊόντα τα οποία χρησιμοποιούνται στη διατροφή των ζώων (1), όπως τροποποιήθηκε τελευταία από την οδηγία 89/520/ΕΟΚ της Επιτροπής (2), και ιδίως το άρθρο 6, Εκτιμώντας: ότι η οδηγία 82/471/ΕΟΚ προβλέπει ότι το περιεχόμενο του παραρτήματος πρέπει να προσαρμόζεται συνεχώς στην εξέλιξη των επιστημονικών ή τεχνικών γνώσεων. ότι, από την μελέτη δύο νέων προϊόντων που ανήκουν στις ομάδες των πρωτεϊνούχων προϊόντων, που λαμβάνονται από μικροοργανισμούς και αμινοξέα, προέκυψε ότι πληρούνται οι απαιτήσεις της οδηγίας 82/471/ΕΟΚ· ότι πρέπει, ως εκ τούτου, να επιτραπεί, υπό ορισμένους όρους, η χρήση των προϊόντων αυτών στη διατροφή των ζώων. ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα της οδηγίας 82/471/ΕΟΚ τροποποιείται σύμφωνα με το παράρτημα της παρούσας οδηγίας. Άρθρο 2 Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορωθούν με τις διατάξεις του άρθρου 1 το αργότερο μέχρι τις 30 Ιουνίου 1991. Τα κράτη μέλη ενημερώνουν αμέσως την Επιτροπή. Οι διατάξεις που εγκρίνονται δυνάμει της πρώτης παραγράφου αναφέρονται ρητά στην παρούσα οδηγία. Άρθρο 3 Η παρούσα οδηγία απευθύνεται στα κράτη μέλη. Βρυξέλλες, 24 Ιουλίου 1990.

[Source: multi_eurlex | Tokens: 1608]